Olen Valerie Ellis Firestarters International -järjestöstä.
Tänään haluan puhua sinun kutsumuksestasi.
Haluan puhua myös siitä, -
mitä eroa on armolahjoilla ja motivoivilla lahjoilla.
Tunnet ehkä kertomuksen Joosefista -
ja hänen värikkäästä takistaan.
Joosef on hyvä esimerkki lahjojen toimimisesta ihmisen elämässä.
Teen yhteenvedon kertomuksen pääkohdista.
Joosef oli yksi perheen nuorimmista pojista.
Hän näki usein unia.
Hän näki ihmeellisiä unia veljistään ja sisaristaan, -
jotka unessa kumartuivat kaikki hänen eteensä.
Hänen sisaruksensa eivät pitäneet hänen unistaan.
Joosef siis näki unia ja oli toiseksi nuorin poika.
Se ei ollut hänelle helppoa.
Veljet suuttuivat hänelle ja möivät hänet orjaksi.
Hetken näytti siltä, että se oli käänne huonompaan.
Ehkä siinä oli kuitenkin jotain hyvääkin.
Kun hän joutui Potifarin orjaksi, -
hänet pantiin huolehtimaan koko Potifarin taloudesta.
Hän joutui valheellisen syytöksen vuoksi vankilaan.
Siellä hänestä tuli vankilan päällikkö.
Mikä oli hänen motivoiva lahjansa?
Mikä motivoi häntä? Mitä hän ajatteli heti aamulla herätessään?
Mikä oli hänen lahjansa?
Hänellä oli hallinnon lahja.
Hän osasi hallinnoida asioita erittäin hyvin.
Hän sai Potifarin talouden kukoistamaan.
Potifar antoi Joosefin hallita kotinsa kaikkia asioita.
Sama tapahtui vankilassa.
Vanginvartija näki Joosefin hallinnolliset kyvyt -
ja teki hänestä koko vankilan päällikön.
Joosef oli yksi perheensä nuorimmaisista.
Hänellä oli paljon isoveljiä, -
mutta hänellä itsellään oli into järjestellä asioista.
Pikkuveli käy kertomassa isoveljilleen, -
miten he voisivat paimentaa lampaitaan paremmin -
ja miten heidän pitäisi varastoida tavaransa.
Kuuntelivatko veljet häntä?
Eivät kuunnelleet. Pikemminkin he ärsyyntyivät.
Joosef ei kuitenkaan voinut olla tekemättä niin.
Hän heräsi keskellä yötä ajattelemaan, -
miten asiat voisi tehdä paremmin.
Hänen oli varmasti hyvin turhauttavaa elää kotonaan, -
koska hän ei saanut koskaan hallinnoida mitään.
Silti hän näki, mitä olisi pitänyt tehdä.
Potifarin talon hallinnointi oli hänelle läpimurto.
Hän oli 17-vuotias, -
ja vihdoinkin hän sai alkaa käyttää ideoitaan.
Vaikka hänet oli myyty orjaksi, hän varmasti nautti työstään.
Vihdoinkin hän sai hallinnoida ja järjestellä asioita.
Hän sai testata ideoidensa toimivuutta.
Se oli hänen motivoiva lahjansa.
Mitä armolahjoja hänellä oli?
Pääsikö hän faaraon eteen armolahjojensa avulla?
Itse uskon sen johtuvan siitä, -
että hän eli läheisessä suhteessa Herraan.
Luetaan 1. Moos. 39. luku.
1. Moos. 39:2-3.
1. Moos. 39:2-3 sanoo näin: -
"Mutta Herra oli Joosefin kanssa, niin että hän menestyi kaikessa, -
ja hän oleskeli isäntänsä, egyptiläisen, talossa.
Ja hänen isäntänsä näki, että Herra oli hänen kanssaan ja että Herra -
antoi kaiken, mitä hän teki, menestyä hänen käsissään.
Niin Joosef saavutti hänen suosionsa ja sai palvella häntä.
Ja hän asetti hänet talonsa hoitajaksi ja uskoi hänen -
haltuunsa kaikki, mitä hänellä oli."
Hän ei siis menestynyt kykyjensä avulla, vaan Herran avulla.
Hänen isäntänsä näki, että Herra oli hänen kanssansa.
Vaikka egyptiläinen isäntä ei tuntenut Jumalaa, -
hän näki, että Jumala oli Joosefin kanssa.
Missä tahansa oletkin, Jumalan läsnäolo voi täyttää elämäsi -
niin voimallisesti, että ihmiset päivittelevät sitä toisilleen -
ja sanovat, että Jumala on kanssasi.
Tunnen tällaisia ihmisiä.
Luetaan seuraavaksi 1. Moos. 39:21-23.
Katsotaanpa.
"Mutta Herra oli Joosefin kanssa ja soi hänen saavuttaa suosiota -
ja päästä vankilan päällikön armoihin.
Ja vankilan päällikkö uskoi kaikki vangit, jotka vankilassa olivat, -
Joosefin haltuun. Ja kaikki, mitä siellä toimitettiin, -
tehtiin hänen toimestaan. Eikä vankilan päällikkö ollenkaan -
valvonut sitä, mikä oli Joosefille uskottu, sillä Herra oli Joosefin -
kanssa. Ja Herra antoi menestyä sen, mitä hän teki."
Läheinen suhde Herraan on lahjojamme tärkeämpi.
Läheinen suhde Herraan vie meitä eteenpäin.
Jumala siunaa kykymme.
Joosef oli hyvä hallintojohtaja, ja hän teki hienoa työtä.
Jumala antoi hänelle tämän kyvyn jo vauvana, -
kun häntä vielä valmistettiin äitinsä kohdussa.
Hänellä oli ollut tämä kyky koko elämänsä ajan.
Kyky motivoi häntä hallinnoimaan hyvin.
Koska Joosef omistautui Jumalalle, Jumala antoi hänelle suosion.
Joosef sai jatkuvasti ylennyksiä.
Raamattu sanoo, että erinomaisuuden henki vie kuninkaiden eteen.
Se näkyy Joosefin elämässä.
Siitä halusinkin puhua.
Mietitkö, mitä lahjoja sinä olet saanut?
Mitä armolahjoja ja mitä motivoivia lahjoja olet saanut?
Ehkä olet päättänyt odottaa, että joku pastori tai profeetta -
kutsuu lahjasi esiin.
Miksi odottaisit? Voit saada sen itse selville.
Fil. 1:6 "...varmasti luottaen siihen, että hän, joka on alkanut -
teissä hyvän työn, on sen täyttävä..."
Jumala haluaa tehdä sinussa työtä.
Kun John Paul muutti New Hampshireen, -
monet ihmiset tulivat auttamaan häntä toivoen, -
että hän jonkin profetian kautta kertoisi heille, -
mitä heidän pitäisi elämällään tehdä.
He oppivat kuitenkin, että se on Jumalan tehtävä.
Sinun ei tarvitse kysyä neuvoa profeetoilta, vaan Jumalalta.
Hän on tehnyt sinut, ja hän kyllä vastaa, jos vain kysyt.
Niin lupaa Jer. 29:11.
1. Kor. 10:31 sanoo näin: -
"Söittepä siis tai joitte tai teittepä mitä hyvänsä, -
tehkää kaikki Jumalan kunniaksi."
Ehkä Joosef olisi mielellään ottanut jonkin suuremman kyvyn.
Kerran, kun kävin sukulaisten luona New Hampshiressä, -
kävin samalla John Paul Jacksonin seurakunnassa.
Siellä sain sanan, että minulla on vieraanvaraisuuden lahja.
Olin pettynyt, etten ollut saanut suurempaa lahjaa.
Se oli kuitenkin totta. Rakastan sitä, kun saan vieraita.
Anna Jumalan siunata lahjasi, oli se mikä tahansa.
Jos päästät hänet siunaamaan sen, tulokset ovat kauniita.
Saat pitää kuninkaita vierainasi, -
koska käytit lahjaasi erinomaisuuden hengessä.
Entä miten käy niiden ihmisten, -
jotka lannistuvat helposti?
Joosef olisi voinut lannistua useaan otteeseen.
Jos annat vastoinkäymisten lannistaa sinua, -
Pyhän Hengen on vaikea johtaa sinua.
Jos haluat, että Jumala suoristaa polkusi, -
mutta olet masentunut kuin tyhjentynyt ilmapallo, -
et voi lentää.
Jos täytät ilmapallosi Pyhällä Hengellä ja ilolla, -
se lentää helposti tuulen mukana.
On helpompaa muuttaa vauhdin suuntaa -
kuin luoda vauhtia tyhjästä.
Ota riski Jumalan kanssa.
Jos tunnet, että Jumala on antanut sinulle jonkin lahjan, -
mikset ottaisi askelia siihen suuntaan?
Jos teet virheen, Jumala auttaa.
Ehkä sinusta tuntuu siltä, -
että Jumala on kutsunut sinut pelastamaan kodittomia kissoja.
Monia kissanpentuja jätetään heitteille.
Sinä voit etsiä niille kodit.
Alat miettiä, mitä syötät niille ja missä ne nukkuisivat.
Samalla kun rukoilet ja suunnittelet kissahoitolaasi, -
huomaat, että kissanpennut ovat melkein kuin lapsia.
Ehkä sinun pitäisi pelastaa lapsia?
Jumalan on helppo vetää huomiosi lasten pelastamiseen.
Ehkä sinusta tulee seuraava Heidi Baker.
Jumalan on helppo hienosäätää suuntaasi, -
kun olet jo vauhdissa.
Pane siis töpinäksi niin näet, mitä Jumala voi kanssasi tehdä.
Joskus vastoinkäyminen ei ole sitä miltä näyttää.
Jumala voi käyttää vastoinkäymisiäkin.
Eräs mies kertoi minulle kerran ylioppilaaksi tulostaan.
Hän ei halunnut aloittaa opiskelua heti, -
joten hän päätyi työskentelemään maalarina.
Hänelle tarjottiin yhä enemmän töitä, -
joten hän opetti muutaman kaverinsakin maalaamaan.
Hän joutui kirjoittamaan monenlaisia sopimuksia.
Sitä kesti 3-6 kuukautta.
Ystävästäni kuitenkin tuntui, -
että nuo kuukaudet olivat valuneet hukkaan.
20 vuotta myöhemmin hän oli Benny Hinnin kokouksessa, -
kun Benny Hinn katsoi häneen ja pyysi häntä -
vuokraamaan heille stadionin kokoustiloiksi.
Se ei liittynyt miehen työhön millään lailla.
Hän ei ollut tehnyt mitään sellaista 20 vuoteen.
Benny Hinn kuitenkin sanoi, että Jumala pyysi häntä tekemään sen.
Ystäväni alkoi tutkia, miten stadioneja vuokrattiin.
Hän huomasi, että hän oli tehnyt jotain samanlaista silloin, -
kun hän toimi maalarina.
Jumala voi käyttää virheitäkin. Pääasia, että teemme jotain.
Ehkä sinäkin olet heittänyt hukkaan joitain ajanjaksoja elämässäsi, -
mutta Jumala voi käyttää niitäkin edistääkseen kutsumustasi.
Löydät elämäntehtäväsi, niin kuin tuo mies löysi.
Sinun on päästävä vauhtiin.
Room. 12:7 "Jos virka, pitäköön virastaan vaarin; jos joku -
opettaa, olkoon uskollinen opettamisessaan; jos kehoittaa, -
niin kehoittamisessaan; joka antaa, antakoon vakaasta sydämestä; -
joka on johtaja, johtakoon toimellisesti; joka laupeutta -
harjoittaa, tehköön sen iloiten."
Nämä kaikki ovat lahjoja, joiden mukana tulee motivaatio.
Antajat haluavat aina antaa lahjoja.
Palvelijat haluavat aina auttaa. He korjaavat vaikka tiskikoneen.
He jäävät tilaisuuden jälkeen auttamaan.
Heidän lahjansa motivoi heitä.
Joosef ehkä ajatteli, että hänen lahjansa oli tylsä.
Hän kuitenkin käytti sitä erinomaisuuden hengessä.
Jumala nosti hänet asemaan, jossa hän pääsi palvelemaan kuningasta.
Luovuta lahjasi Jumalalle, oli se mikä tahansa.
Alat ehkä jo huomata, mitä olet aina motivoitunut tekemään.
Se on Jumalan antama motivoiva lahja.
Entä armolahjat, miltä ne näyttävät?
1. Kor. 12:7-10 "Mutta kullekin annetaan Hengen ilmoitus -
yhteiseksi hyödyksi. Niinpä saa Hengen kautta toinen viisauden -
sanat, toinen tiedon sanat saman Hengen vaikutuksesta;
toinen saa uskon samassa Hengessä, toinen taas terveeksitekemisen -
lahjat siinä yhdessä Hengessä; toinen lahjan tehdä voimallisia -
tekoja; toinen profetoimisen lahjan, toinen lahjan arvostella -
henkiä; toinen eri kielillä puhumisen lahjan, toinen taas -
lahjan selittää kieliä."
Nämä ovat armolahjoja.
Ne ovat kaikkien hyödyksi. Ne ovat lahja seurakunnalle.
Minä ainakin rakastan lahjoja.
En malta odottaa lahjojen avaamista syntymäpäivänäni.
Lahjat on paketoitu ihanasti. Ettekö tekin haluaisi avata niitä?
Paras asia on se, ettei lahjoja tarvitse ansaita.
Emme ansaitse niitä, emmekä joudu maksamaan niistä.
Olisi ikävää, jos isä toisi hienon syntymäpäivälahjan -
ja sitten käskisi ajamaan nurmikon.
Saisit lahjan omaksesi vasta 29 nurmikonajokerran jälkeen.
Meidän ei tarvitse tehdä niin.
Jumala antaa meille lahjoja, koska hän rakastaa meitä.
Jumala antaa sinulle lahjoja, olit sitten kuka tahansa.
Sinulla on jo näitä lahjoja sisimmässäsi.
Ennen pitkää sinusta tulee lahja seurakunnalle.
Kun käytät armolahjaasi, -
olet siunauksena muille.
Sinusta itsestäsi tulee lahja toisille ihmisille.
Armolahjat ovat mahtavia. Jumala antaa niitä.
Niiden mahtavin piirre on se, -
että saamme itse olla Jumalan lahjoja toisille ihmisille.
1. Kor. 12:31 sanoo näin: -
"Pyrkikää osallisiksi parhaimmista armolahjoista."
Paras niistä on tietenkin rakkaus.
Minun käännöksessäni sanotaan, että armolahjoja voi kehittää.
Voimme kasvattaa lahjojamme.
Hoidamme puutarhaa siten, että kasvit kasvaisivat paremmin.
Annamme lisää vettä ja lannoitetta.
Otamme selvää, mistä tietyt kasvit pitävät.
Tomaatit rakastavat kalsiumia. Sitä saa kananmunankuorista.
Kalsium imeytyy kananmunankuorista multaan.
Tulen paremmaksi kasvattajaksi, jos tutkin tomaattien mieltymyksiä.
Jos sinulla on parantamisen tai profetian lahja, -
tiesitkö, että Raamattu kehottaa sinua -
kehittämään lahjaasi?
Itse tykkään tutkia niiden ihmisten elämää, -
joilla on ollut sama lahja.
Vaikka lahjani olisi vaatimaton, haluan kehittää sitä.
Haluan saada sille voitelun.
Teen sen tutkimalla, kuinka muut uskovat ovat sitä käyttäneet -
ja saaneet nähdä ihmeitä.
Viime aikoina olemme halunneet kehittää parantamisen lahjaamme.
Olemme opiskelleet sen käyttöä Bill Johnsonilta ja Randy Clarkilta.
He käyttävät lahjaansa ihmeellisesti.
He parantavat ihmisiä ympäri maailmaa.
Kuuntelemme heidän opetustaan.
Yhtäkkiä meidänkin palvelutyössämme on alkanut tapahtua ihmeitä.
Jumala on alkanut parantaa ihmisiä.
Jos emme olisi tutkineet asiaa, emme olisi päässeet näin pitkälle.
Tutki, mitä muut ihmiset ovat lahjallaan tehneet.
1. Moos. 41:15-16 "Ja farao sanoi Joosefille: "Minä olen nähnyt -
unen, eikä ole sen selittäjää, mutta olen kuullut kerrottavan -
sinusta, että kun kuulet unen, sinä voit sen selittää".
Joosef vastasi faraolle sanoen: "En minä; mutta Jumala antaa -
faraolle suotuisan vastauksen".
Sinunkin lahjasi on Jumalalta.
Hän tulee tekemään kauttasi mahtavia asioita.
Hän pelasti kokonaisen kansan sen kautta, -
että Joosef tulkitsi yhden unen.
Raamattu mainitsee vain pari unta, jotka Joosef tulkitsi.
Hän käytti hallinnon lahjaansa kerta kerran jälkeen, -
mutta armolahjaansa vain pari kertaa.
Ne pari kertaa olivat niin merkittäviä, -
että kansakuntia pelastui.
Jos annat lahjasi Jumalan käyttöön, hän tekee saman sinun kauttasi.
Jos annat lahjasi Jumalalle, alat kehittää sitä -
ja opit lisää sen käyttämisestä, -
ehkä sinäkin saat olla vaikuttamassa kokonaiseen kansaan.
Kuka olisi uskonut, että koko kansa voi pelastua vankilakundin kautta?
Niin kuitenkin kävi Joosefille ja niin voi käydä sinullekin, -
jos Jumala saa antaa sinulle palon kutsumuksesi toteuttamiseen.
Toivottavasti rohkaistut.
Vaikka lahjasi olisi vaatimaton, pyri kehittämään sitä.
Bill Johnson pyrki palavasti kehittämään parantamisen lahjaansa.
Mikset seuraisi näitä Jumalan miehiä ja naisia -
ja pyrkisi kehittämään sisimmässäsi olevia lahjoja?
Pyydä Jumalaa näyttämään sinulle lahjasi.
Jumalan siunausta teille.
Suomennos: Hanna Tischer